**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS LOPŠELIO-DARŽELIO „EGLUTĖ“ NUOSTATŲ PATVIRTINIMO“ PROJEKTO**

1. **Projekto rengimą paskatinusios priežastys.**

Kadangi Klaipėdos lopšelis-darželis „Eglutė“ nebevykdo reabilitacinių paslaugų vaikams, sergantiems lėtinėmis kvėpavimo sistemos ligomis, reikia pakeisti šiuo metu galiojančių nuostatų 18.5 papunktį. Įstaigos nuostatai yra patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., todėl jie pripažįstami netekusiais galios.

1. **Parengto projekto tikslai ir uždaviniai.**

Sprendimo projekto tikslas – užtikrinti teisės aktų vykdymą, uždavinys – patvirtinti pakeistus biudžetinės švietimo įstaigos nuostatus.

1. **Kaip šiuo metu yra teisiškai reglamentuojami projekte aptarti klausimai.**

Šis sprendimo projektas parengtas, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Klaipėdos lopšelio-darželio „Eglutė“ nuostatai atitiks teisės aktų nustatytus reikalavimus.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia, nes įstaiga iš jai skirtų biudžetinių lėšų padengs išlaidas, susijusias su pakeistų nuostatų įregistravimu.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Šiuo sprendimo projektu teikiamą Klaipėdos lopšelio-darželio „Eglutė“ nuostatų projektą teigiamai įvertino lopšelio-darželio taryba (2017-01-09 protokolas Nr. V5-1).

1. **Sprendimo projekto autorius ar autorių grupė, sprendimo projekto iniciatoriai.**

Šio sprendimo projekto rengimą inicijavo Klaipėdos lopšelio-darželio „Eglutė“ direktorė Regina Sindarienė.

1. **Kiti reikalingi pagrindimai ir paaiškinimai.**

Nėra

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės administracijos direktoriaus 2012 m. rugpjūčio 31 d. įsakymo Nr. AD1-2027 „Dėl Klaipėdos lopšelio-darželio „Eglutė“ nuostatų patvirtinimo“ išrašas, 8 lapai.

Švietimo skyriaus vedėja Laima Prižgintienė